নানকার বিদ্রোহ

নানকার বিদ্রোহসিলেটঅঞ্চলের একটি কৃষক-আন্দোলন, যা প্রথম ১৯২২-২৩ সালে সুখাইড়ে শুরু হয় এবং ১৮ আগস্ট ১৯৪৯ সাল পর্যন্ত সংগঠিত হয়।জমিদারেরভূমিদাসদের একটি প্রথাকে "নানকার প্রথা" বলা হতো। বিংশ শতাব্দীর ২০-এর দশকে শুরু হওয়া এই আন্দোলন ১৯৫০ সালে জমিনদার প্রথা বিলুপ্ত করার মাধ্যমে সমাপ্ত হয়।
'নান'ফার্সিশব্দ, এর অর্থ রুটি এবং 'কার' অর্থ যোগান বা কাজ করা; অর্থাৎ 'নানকার' শব্দটি দ্বারা বোঝানো হয় সেসব কর্মীদের যারা খাবারের বিনিময়ে কায়িক শ্রম দান করে।
কেবল খাবারের বিনিময়ে যে জমিনের ভোগস্বত্ব প্রজাদেরকে দেওয়া হতো সে জমিনকেই নানকার জমিন বলা হতো। এই নানকার প্রজারা ছিলো ভূমির মালিকের হুকুমদাস; প্রজাই নয় তাদের স্ত্রী-সন্তানরাও বংশানুক্রমে ভূমি মালিকের দাস হতো। সাধারণতঃ নিম্নবর্ণের হিন্দুরাই; যেমন: কিরান, বাঙাল, নম-শূদ্র, মালি, ঢুলি, নাপিত, পাটনি, ধোপা প্রভৃতি শ্রেণীর লোকেরাই নানকার জমিনের প্রজা ছিল।
নানকার একটি বর্বর শ্রম শোষণের প্রথা, অনেকটামধ্যযুগীয়দাস প্রথারসঙ্গে তুলনীয়। প্রধানত সিলেটের বিয়ানীবাজার, গোলাপগঞ্জ ও দক্ষিন সুরমার রেঙ্গা পরগনা সমেত অত্র অঞ্চলে এই সামন্ত প্রথাটি প্রচলিত ছিল।সামন্ত ভূ-মালিকদের সিলেট অঞ্চলে মিরাশদার এবং বড় মিরাশদারকেজমিনদারবলা হতো। জমিদার বা মিরাশদারবাড়ির নিকটবর্তী স্থানে কিছু প্রজার বসবাসের ব্যবস্থা করা হতো, তারাই ছিলেন নানকার প্রজা। জমিনদারবাড়ির সার্বক্ষণিক গৃহস্থালি কাজে নিয়োজিত থাকতে হতো তাদের। এমনকি গভীর রাতেও নারী-পুরুষনির্বিশেষে জমিদারবাড়ির ডাকে ত্বরিত সাড়া না দিলে নেমে আসত অসহনীয় নির্যাতন।
ব্রিটিশ আমলেসামন্তবাদী ব্যবস্থার সবচেয়ে নিকৃষ্ট শোষণ পদ্ধতি ছিল নানকার প্রথা। নানকার প্রজারা জমিনদারের দেয়া বাড়ি ও সামান্য কৃষি জমি ভোগ করতেন, কিন্তু ওই জমিন বা বাড়ির উপর তাদের মালিকানা ছিল না। তারা বিনা মজুরিতেজমিনদারবাড়িতে বেগার খাটতো। চুন থেকে পান খসলেই তাদের উপর চলতো অমানুষিক নির্যাতন। নানকার আন্দোলনের সংগঠক কমরেড অজয় ভট্টচার্যের দেয়া তথ্যমতে, সে সময় বৃহত্তর সিলেটের ৩০ লাখ জনসংখ্যার ১০ ভাগ ছিল নানকার এবং নানকার প্রথা মূলত বাংলাদেশের উত্তর পূর্বাঞ্চলে অর্থাৎ বৃহত্তরসিলেট জেলায়চালু ছিল। ১৯২২ সাল থেকে ১৯৪৯ সাল পর্যন্তকমিউনিস্ট পার্টিও কৃষক সমিতির সহযোগিতায়বিয়ানীবাজার,গোলাপগঞ্জ,বড়লেখা,কুলাউড়া,বালাগঞ্জ,ধর্মপাশাথানায় নানকার আন্দোলন গড়ে ওঠে। ঐতিহাসিক নানকার বিদ্রোহের সুতিকাগার ছিলবিয়ানীবাজার উপজেলা। সামন্তবাদী শোষণ ব্যবস্থার বিরুদ্ধে বিয়ানীবাজার অঞ্চলের নানকার কৃষকরা সর্বপ্রথম বীরত্বপূর্ণ সংগ্রামে ঝাঁপিয়ে পড়ে।
লাউতা বাহাদুরপুর অঞ্চলের জমিনদাররা ছিল অতিমাত্রায় অত্যাচারী। তাদের অত্যাচারে নানকার, কৃষক সবাই ছিল অতিষ্ঠ। লোক মুখে শোনা যায়, বাহাদুরপূর জমিনদার বাড়ির সামনে রাস্থায়সেন্ডেল বা জুতাপায়ে হাঁটা যেত না।ছাতাটাঙ্গিয়ে চলা ওঘোড়ায়চড়াও ছিল অপরাধমূলক কাজ। যদি কেউ এর ব্যতিক্রম করতো তবে তাকে কঠোর শাস্তি দেওয়া হতো।জমিনদারদের এহেন অত্যাচারে অতিষ্ঠ হলেও তার শক্তির সামনে দাঁড়িয়ে প্রতিবাদ করার সাহস কারোরই ছিল না। শোনা যায় নিজের ঘরের দরজা বন্ধ করেও কেউজমিনদারদেরবিরুদ্ধে কথা বলতে সাহস পেত না। দিনে দিনে জমিনদারদের অত্যাচার বাড়তে থাকে; সেই সাথে বাড়তে থাকে মানুষের মনের ক্ষোভ, এই অনাচারের প্রতিকার চায় সবাই। তাই গোপনে গোপনে চলে শলাপরামর্শ। কেউ কেউ আবার সাহস সঞ্চার করে এ সময় নানকার ও কৃষকদের সংগঠিত করতে কৃষক সমিতি ওকমিউনিস্ট পার্টিসক্রিয় হয়।
কমরেড অজয় ভট্টাচার্যেরনেতৃত্বে চলতে থাকে নানকার কৃষকসহ সকল নির্যাতিত জনগনকে সংগঠিত করার কাজ। ১৯৪৭-এর আগেই অজয় ভট্টাচার্য আত্মনিয়োগ করেন নানকার প্রজাদের সংগঠিত করতে এবং একাধিকবার গ্রেপ্তার হনব্রিটিশ ভারতেরনিরাপত্তা আইনে। দেশ বিভক্তির আগে ও পরে দুই ভাগে সংঘটিত হয় রক্তক্ষয়ী ঐতিহাসিক নানকার বিদ্রোহ, যার অন্যতম রূপকার হলেনকমরেড অজয় ভট্টাচার্য।নিপীড়িত মানুষকে সংগঠিত করতে সে সময় অজয় ভিট্টাচার্যের সাথে কাজ করেছেন শিশির ভট্টাচার্য (লাউতা), ললিতপাল (লাউতা), জোয়াদ উল্ল্যা (নন্দিরপল), আব্দুস সোবহান (দক্ষিণ পট্টি) ও শৈলেন্দ্র ভট্টাচার্য (লাউতা) সহ আরও কয়েকজন।তাদের নেতৃত্বে নানকার কৃষক ঐক্যবদ্ধ হয়ে প্রকাশ্য বিদ্রোহ করে জমিদারের বিরুদ্ধে। বন্ধ হয়ে যায় খাজনা দেওয়া এমনকি জমিদারদের হাট-বাজারের কেনাকাটা পর্যন্ত বন্ধ করে দেয়া হয়। বিভিন্ন জায়গায় জমিদার ও তার লোকজানকে ধাওয়া করে তাড়িয়ে দেয়ার ঘটনাও ঘটে। এতে ভীত সন্ত্রস্থ জমিদাররা তৎকালীনপাকিস্তান সরকারেরশরণাপন্ন হয়ে এ অঞ্চলের নানকারকৃষকবিদ্রোহীদের বিরুদ্ধে ব্যবস্থা নেয়ার আবেদন করে।জমিদারদেরপ্ররোচনায় পাকিস্তান সরকার বিদ্রোহ দমনের সিদ্ধান্ত নেয়।
১৭ আগস্ট ছিলহিন্দু ধর্মাবলম্বীদেরশ্রাবণী সংক্রান্তি। প্রথম দিনের উৎসব আরাধনা শেষে পরের দিনেরমনসাপূজার সকল প্রস্তুতি সম্পন্ন করে গভীর রাতে বিছানার গা এলিয়েছেন সানেশ্বর উলুউরির মানুষ। ভোরে উঠেপূজা আর্চনা, আনন্দউৎসবআরও কত কি ভাবতে ভাবতে গভীর ঘুমে ঢলে পড়ে সবাই। কিন্তু ভোরের সূর্য ওঠার সাথে সাথে পেটোয়া বাহিনী আক্রমণ করে সানেশ্বরে। ঘুমন্ত মানুষ ভীতসন্তস্ত্র হয়ে ঘুম ভেঙ্গে দিগবিদিক পালাতে তাকে। সানেশ্বর গ্রামের লোকজন পালিয়ে পার্শ্ববর্তী উলুউরিতে আশ্রয় নেয়। উলুউরি গ্রামে পূর্ব থেকেই অবস্থান করছিলেন নানকার আন্দোলনের নেত্রী অপর্ণা পাল, সুষমা দে, অসিতা পাল ও সুরথ পাল।
তাদের নেতৃত্বে উলুউরিও সানেশ্বর গ্রামের কৃষক, নারী-পুরুষ সরকারী বাহিনীর মুখোমুখি দাঁড়াবার প্রস্তুতি নেয় এবং লাটিসোটা, হুজা, ঝাটা ইত্যাতি নিয়ে মরণ ভয় তুচ্ছ করে সানেশ্বর ও উলুউরি গ্রামের মধ্যবর্ত্তীসুনাই নদীরতীরে সম্মুখ যুদ্ধে লিপ্ত হয় সরকারি ও জমিনদার বাহিনীর সাথে। কিন্তু ইপিআরেরআগ্নেয়াস্ত্রেরসামনে লাটিসোটা নিয়ে বেশিক্ষণ টিকতে পারেনি কৃষকরা। ঘটনা স্থলেই ঝরেন পড়ে ৬টি তাজা প্রাণ।
অজয় ভট্টাচার্য সিলেটের ঐতিহাসিক নানকার বিদ্রোহে অগ্রণী ভূমিকা পালন করেন।দ্বিতীয় বিশ্বযুদ্ধপরবর্তী নানকার বিদ্রোহের প্রাণকেন্দ্র ছিল লাউতা বাহাদুরপুর। ১৯৪৮ সালের মে মাসে গ্রেফতারের পূর্ব পর্যন্ত লাউতা বাহাদুরপুর কেন্দ্রিক পঁয়তাল্লিশ সদস্য বিশিষ্ট নানকার আন্দোলন সংগ্রাম পরিচালনা কমিটির সম্পাদক ছিলেন তিনি।
১৯৪৯ সালের ১৮ আগস্ট নানকারদের উপর পাকিস্তানি মুসলিমলীগ সরকারের ইপিআর, পুলিশ এবং জমিদারদের লাঠিয়াল বাহীনি সংঘবদ্ধ হয়ে সশ্রস্ত্র হামলা চালালে ৬ জন নানকার নিহত হন; তারা হলেন:
এসময় পুলিশের অত্যাচারে নানকার নেত্রী অন্তঃসত্ত্বাঅপর্না পালচৌধুরীর  গর্ভপাত ঘটে ঘটনাস্থলে।বীভৎস অত্যাচারে তিনি পঙ্গু হয়ে যান।শ্রীহট্ট,রাজশাহীওঢাকাজেলে তিনি ৫ বছর বন্দী থাকেন
১৮ আগস্ট, ১৯৪৯ সালে মানব সভ্যতার ইতিহাসে জন্ম নিয়েছিল এক নির্মম ইতিহাস। ১৯৩৭ সালের ঘৃণ্য নানকার প্রথা রদ ওজমিদারিব্যবস্থার বিরুদ্ধে সংগ্রাম করে ওইদিন সিলেটেরবিয়ানীবাজার উপজেলারসানেশ্বর উলুউরি গ্রামের সুনাই নদীর তীরেপাকিস্তানইপিআরের ছোড়া গুলিতে প্রাণ দেন পাঁচজন কৃষক।এর প্রায় ১৫ দিন আগে সানেশ্বরেসুনাই নদীরবুকে জমিদারেরলাঠিয়ালদেরহাতে শহিদ হন রজনী দাস। এ নিয়ে নানকার আন্দোলনে মোট শহিদের সংখ্যা হয় ছয়জন। আহত হোন হৃদয় রঞ্জন দাস, দীননাথ দাস, অদ্বৈত চরণ দাসসহ অনেকে। বন্দি হোন এই আন্দোলনের নেত্রী অপর্ণা পাল, সুষমা দে, অসিতা পাল ও উলুউরি গ্রামের প্রকাশ চন্দ্র দাস, হিরণ বালা দাস, প্রিয়মণি দাস, প্রমোদ চন্দ্র দাস ও মনা চন্দ্র দাস। এ ঘটনার পরেই আন্দোলনে উত্তাল হয় সারাদেশ।তাদের এই আত্মত্যাগের ফলেই ১৯৫০ সালে তৎকালীনপাকিস্তান সরকারজমিদারি ব্যবস্থা বাতিল ও নানকার প্রথা রদ করে কৃষকদের জমির মালিকানার স্বীকৃতি দিতে বাধ্য হয়।তাই বাঙালি জাতির সংগ্রামের ইতিহাসে, বিশেষ করে অধিকারহীন মানুষের অধিকার প্রতিষ্ঠার জন্য যে সকল গৌরবান্বিত আন্দোলন বিদ্রোহ সংগঠিত হয়েছিল তাদের মধ্যে অন্যতম হচ্ছে কৃষক বিদ্রোহ বা নানকার আন্দোলন।
নানকার বিদ্রোহের সাথে সংশ্লিষ্ট কয়েকজন সংগঠক হলেন: